ПРОТОКОЛ  №2/29.03.2013г.
от заседание на РИК–Плевен, назначена с Решение №2211-НС/26.03.2013г., състояло се на 29.03.2013г. в гр.Плевен, пл.”Възраждане” №1 и започнало в 16,30 часа
Присъстващи:  13  члена на РИК-Плевен
Отсъстващи: 0 члена на РИК-Плевен
             Налице е необходимият кворум. Заседанието е редовно и РИК- Плевен  може да приема законосъобразни решения с изискуемото  мнозинство при следния
                                дневен ред:
т.1: Регистрация на Районна избирателна комисия- Плевен като администратор на лични данни пред Комисията за защита на личните данни.
т.2: Приемане на Инструкция относно обработване на лични данни и защитата им от незаконни форми на обработване в Районна избирателна комисия – Плевен.
т.3: Разглеждане на постъпило заявление, ведно с документи от Инициативен комитет /ИК/, с което е направено искане за регистрация на инициативен комитет за издигане на независим кандидат за народен представител на изборите за народни представители на 12 май 2013г. Жоро Петров Ничев- ИК  представляван от Мустафа Шекип Карнобатлъ.
 По т.1 и т. 2 от дневния ред:
 Председателят на РИК Плевен докладва необходимостта за регистрация на комисията като администратор на лични данни пред Комисията за защита на личните данни и приемане на инструкция относно обработване на лични данни при произвеждане на изборите за народни представители на 12 май 2013 г., във връзка с изискването на чл. 3, ал. 2  и чл. 23, ал. 4 от ЗЗЛД и становище на Комисията за защита на личните данни № П-1304 от 2013 г. получено по искане на ЦИК и на основание чл. 29, ал. 1, т. 1 и чл. 36, ал. 1 от ИК; чл. 3, ал. 2, чл. 17, чл. 24, ал. 1, 2 и 4 от ЗЗЛД, отчитайки решение № 2151-НС от 13.03.2013 г. на ЦИК. По тази точка не се направиха допълнения към предложения текст на Инструкция относно обработване на лични данни и защитата им от незаконни форми на обработване в РИК при произвеждане на избори за народни представители.
След проведените разисквания РИК –Плевен прие следното решение:
1. Районната избирателна комисия да подаде заявление (част I и II) по чл. 17 и 18 от ЗЗЛД за регистрация като администратор на лични данни до Комисията за защита на личните данни (КЗЛД). В заявлението по т. 1 (част II) РИК посочва следните видове регистри: 1) членове на СИК; 2) лица в договорни отношения с РИК; 3) секционните избирателни комисии като обработващи лични данни; 4) кандидати за народни представители; 5) членове на инициативни комитети; 6) подписки на избиратели; 7) застъпници и представители на политически партии, коалиции от партии и инициативни комитети; 8) жалбоподатели. 9) анкетьори на социологически агенции.
2. На основание чл. 23, ал.4 от ЗЗЛД и Наредба № 1 от 30.01.2013 г. РИК приема инструкция относно обработване на лични данни и защитата им от незаконни форми на обработване в РИК - Плевен.
Комисията прие решениeто по точката единодушно.
По т.3 от дневния ред:
 Председателят на РИК Плевен докладва постъпило заявление вх. № 6 от 29.03.2013г. от инициативен комитет /ИК/ в състав Мустафа Шекип Карнобатлъ, Васил Михайлов Исаев, Людмил Петров Ничев, Христо Костадинов Симов, Мартин Иванов Русков, Красимир Димитров Янчев и Димитър Иванов Димитров с постоянни адреси на територията на Област Плевен. Със заявлението е поискано да бъде регистриран инициативен комитет за издигане на независим кандидат за народен представител на изборите за народни представители на 12 май 2013 г. Жоро Петров Ничев в състав от същите лица и представляван от Мустафа Шекип Карнобатлъ.
Към заявлението са приложени: решение № 1 от 28.03.2013 г. за създаване на ИК, нотариално заверени образци от подписите на лицата участващи в ИК рег. № 1651 от 28.03.2013 г. по описа на нотариус Славка Любенова – РС Плевен, решение № 2 от 28.03.2013 г., с което Мустафа Шекип Карнобатлъ е избран да представлява ИК, седем бр. декларации по чл. 97, ал. 8, т. 3 във вр. с чл. 3, ал. 1 от Изборния кодекс от 28.03.2013 г., седем бр. декларации по чл. 97, ал. 8, т. 4 от Изборния кодекс от 28.03.2013 г., удостоверение изх. № 521/0176 от 29.03.2013 г. на “ЮРОБАНК БЪЛГАРИЯ” АД в потвърждение на това, че на името на Мустафа Шекип Карнобатлъ има открита разплащателна сметка с посочен номер и наличност в нея към 29.03.2013 г. Изрично е отбелязано, че удостоверението се издава за да послужи пред РИК – Плевен. Констатирано беше, че в удостоверението не е отбелязано, че се касае за новооткрита банкова сметка на името на лицето, представляващо ИК, която ще обслужва само предизборната кампания, съгласно изискванията на чл. 97, ал. 8, т. 5 от Изборния кодекс.  
С оглед изложеното и на основание чл. 29, ал. 1, т. 1 и чл. 97, ал. 9 във вр. чл. 97, ал. 8, т. 5 от Изборния кодекс, Районната избирателна комисия  - Плевен
След проведените разисквания РИК –Плевен прие следното решение:
УКАЗВА на Мустафа Шекип Карнобатлъ като представляващ ИК за избиране на независим кандидат за народен представител на изборите за народни представители на 12 май 2013 г. Жоро Петров Ничев, да отстрани непълнотата в подаденото заявление вх. № 6 от 29.03.2013 г.:
Да се представи в срок до 17.00 часа на 01.04.2013 г. удостоверение за новооткрита банкова сметка на името на лицето, представляващо инициативен комитет за издигане на независим кандидат за народен представител на изборите за народни представители на 12 май 2013 г. Жоро Петров Ничев, която ще обслужва само предизборната кампания, съобразно изискванията на чл. 97, ал. 8, т. 5 от Изборния кодекс.  
Комисията прие решениeто по точката единодушно.
След приключване на работата по дневния ред заседанието беше закрито.                                     

ПРЕДСЕДАТЕЛ:
                                                                                            Румен Цачев

